O D Ô V O D N E N I E

A) Všeobecná časť:

Návrh vyhlášky Ministerstva spravodlivosti Slovenskej republiky, ktorou sa mení a dopĺňa vyhláška č. 491/2004 Z. z o odmenách, náhradách výdavkov a náhradách za stratu času pre znalcov, tlmočníkov a prekladateľov sa mení a dopĺňa takto predkladá Ministerstvo spravodlivosti do legislatívneho procesu ako iniciatívny návrh.
Dôvodom navrhovaných úprav vyhlášky č. 490/2004 Z. z o odmenách, náhradách výdavkov a náhradách za stratu času pre znalcov, tlmočníkov a prekladateľov je skutočnosť, že po nadobudnutí účinnosti vyhlášky bol prijatý zákon č. 581/ 2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov, ktorým  bol zriadený Úrad pre dohľad nad zdravotnou starostlivosťou, ktorý ako jediný má vo svojej pôsobnosti na území Slovenskej republiky nariaďovať pitvy spôsobom uvedenom v tomto zákone č. 581/2004 Z. z. 
Vzhľadom na to, že sa v súčasnej právnej úprave ustanovuje povinnosť zadávateľovi pitvy uhradiť hotové výdavky a výdavky za odborné pomocné práce súvisiace s pitvou priamo zdravotníckemu zariadeniu a Úrad pre dohľad nad zdravotnou starostlivosťou nie je zdravotnícke zariadenie, cieľom navrhovanej novely je zosúladiť tieto právne predpisy.
Účelom navrhovanej novely je aj bližšia špecifikácia a zjednotenie postupu znalcov pri spôsobe vyúčtovania podielovej odmeny v prípadoch ohodnocovania nedokončených stavieb, ohodnocovaní tej istej veci k rôznym rozhodným termínom a pri podávaní opakovaných ohodnotení tej istej veci .
Predkladaný návrh vyhlášky Ministerstva spravodlivosti Slovenskej republiky, ktorou sa mení a dopĺňa vyhláška č. 491/2004 Z. z o odmenách, náhradách výdavkov a náhradách za stratu času pre znalcov, tlmočníkov a prekladateľov nezakladá zvýšenie nárokov na finančné prostriedky zo štátneho rozpočtu a zvýšené nároky na pracovné sily a organizačné zabezpečenie preto sa doložka finančných, ekonomických a environmentálnych vplyvov a vplyvov na zamestnanosť nevyhotovuje.
Návrh vyhlášky je v súlade s Ústavou Slovenskej republiky, ústavnými zákonmi, medzinárodnými zmluvami a inými medzinárodnými dokumentmi, ktorými je Slovenská republika viazaná. 

DOLOŽKA  ZLUČITEĽNOSTI
návrhu právneho predpisu
s právom Európskych spoločenstiev a právom Európskej únie

1.	Navrhovateľ právneho predpisu: Ministerstvo spravodlivosti Slovenskej republiky

2.   Názov návrhu právneho predpisu:  
Vyhláška Ministerstva spravodlivosti Slovenskej republiky, ktorou sa mení a dopĺňa   vyhláška č. č. 491/2004 Z. z o odmenách, náhradách výdavkov a náhradách za stratu času pre znalcov, tlmočníkov a prekladateľov

3.   Záväzky Slovenskej republiky vo vzťahu k Európskym spoločenstvám a  
a) návrh zákona svojou problematikou nepatrí medzi prioritné oblasti aproximácie práva uvedené v článku 70 Európskej dohody o pridružení,
nepatrí medzi krátkodobé priority Národného programu pre prijatie acquis commmunautaire
nepatrí medzi priority odporúčané v Príprave asociovaných krajín strednej a východnej Európy na integráciu do vnútorného trhu únie (tzv. Biela kniha), 
nie  je prioritou  aproximácie práva podľa screeningu

Bod 3. a) je bezpredmetný vzhľadom na to, že Slovenská republika už je členským štátom Európskej únie.

b) nevyplývajú zo schválenej negociačnej pozície Slovenskej republiky ku kapitole č. 24 

4.   Problematika návrhu právneho predpisu :
a)	
b)	nie je upravená v práve Európskych spoločenstiev,
c)	
d)	nie je upravená v práve Európskej únie,

5. Stupeň zlučiteľnosti návrhu právneho predpisu s právom Európskych spoločenstiev a právom Európskej únie :
Vzhľadom na vnútroštátny charakter upravovanej problematiky je posudzovanie súladu návrhu vyhlášky s právom Európskych spoločenstiev a právom Európskej únie bezpredmetné.

6.   Gestor  (spolupracujúce rezorty) : 
      Ministerstvo spravodlivosti Slovenskej republiky

7. Účasť expertov pri príprave návrhu právneho predpisu a ich stanovisko k zlučiteľnosti návrhu právneho predpisu s právom Európskych spoločenstiev a právom Európskej únie :
               Pri vypracúvaní návrhu zákona nebola účasť experta 
B) Osobitná časť:
K čl. I

K bodu 1: 
Doplnením týchto odsekov sa bližšie špecifikuje spôsob vyúčtovania podielovej odmeny v prípadoch ohodnocovania nedokončených stavieb, ohodnocovaní tej istej veci k rôznym rozhodným termínom a pri podávaní opakovaných ohodnotení tej istej veci. Návrh vyplýva z nejednotného postupu znalcov.
Ako príklad je možno uviesť znalecký úkon pre vyporiadanie podielového spoluvlastníctva, v ktorom sa od znalca vyžaduje stanovenie všeobecnej hodnoty pred rozdelením veci (finančné vyrovnanie pri prikázaní veci jednému zo spoluvlastníkov), stanovenie všeobecnej hodnoty samostatne pre oddelené časti (pre finančné vyrovnanie ak nie je možné presné rozdelenie podľa výšky spoluvlastníckych podielov). Ďalším príkladom môže byť vyporiadanie bezpodielového spoluvlastníctva, v ktorom sa od znalca môže vyžadovať stanovenie všeobecnej hodnoty k dátumu nadobudnutia právoplatnosti rozhodnutia o rozvode manželstva a zároveň aj stanovenie všeobecnej hodnoty k dátumu vyporiadania. Opakovaným ohodnotením rozumieme podanie tzv. „aktualizácie“ znaleckého úkonu (ohodnotenia) po uplynutí kalendárneho roku.
K bodu 2: 
Zmena tohto ustanovenia má spresňujúci charakter.
K bodu 3: 
Vzhľadom k tomu, že uplatňovanie dane z pridanej hodnoty podľa § 16 ods. 2 má za následok nejednotnosť pri výkone vyúčtovania znalcov, navrhuje sa spresnenie tohto ustanovenia.
K bodu 4: 
Prijatím zákona č. 581/ 2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov, došlo k zriadeniu Úradu pre dohľad nad zdravotnou starostlivosťou,  subjektu, ktorý nie je zdravotníckym zariadením a ktorý má ako  jediný vo svojej pôsobnosti na území Slovenskej republiky oprávnenie nariaďovať pitvy spôsobom uvedenom v tomto zákone č. 581/2004 Z. z. a preto je potrebné zosúladiť vyhlášku č. 491/2004 Z. z. o odmenách, náhradách výdavkov a náhradách za stratu času pre znalcov, tlmočníkov a prekladateľov s týmto predpisom.
K  čl. II 
Vzhľadom na predpokladanú dĺžku legislatívneho procesu a potrebnú dĺžku legisvakancie sa navrhuje, aby zákon nadobudol účinnosť  1. júl 2006.